**TEENUSTE OSUTAMISE LEPING nr 1-18/2023/17**

*hilisemal digitaalallkirja kuupäeval*

**Kunda Sadam** **AS** (edaspidi: **PAKKUJA**), registrikood 14466191, aadressiga Uus-Sadama tee 2, Kunda linna, Viru-Nigula vald, 44109, Lääne-Viru maakond, mille esindajana tegutseb põhikirja alusel juhatuse liige Daimar Truija, ühelt poolt ja

Riigimetsa Majandamise Keskus (edaspidi: **Klient**), registrikood 70004459, aadressiga Mõisa/3, Sagadi küla, Haljala vald, 45403 Lääne-Viru maakond, mille esindajana tegutseb puiduturustusosakonna põhimääruse alusel puiduturustusosakonna juhataja Ulvar Kaubi, teiselt poolt (edaspidi koos ja eraldi ka vastavalt **Pooled** ja **Pool**),

sõlmisid käesoleva lepingu, edaspidi **Leping**, avatud menetlusega hanke „Lasti käitlemise teenused“ (viitenumber 259338) raames läbiviidud minikonkursi alusel alljärgnevas:

1. **Lepingu objekt**

Leping reglementeerib Poolte vastastikuseid suhteid, kohustusi ja vastutust, mis tekivad Kliendi omandis oleva eksporditava ümarpuidu (edaspidi: **Kaup**) laadimisel läbi Kunda sadama (edaspidi: **Sadam**).

1. **Lepingupoolte kohustused**
   1. PAKKUJA kohustub:
2. korraldama Kauba laevadele laadimise Sadamas;
3. teostama Kauba laevadele laadimise Sadama poolt ametlikult reglementeeritud aegadel;
4. hoolitsema kai töötsooni, laadimispiirkonna, sadamatehnika ja muude abiseadmete korrasoleku eest;
5. tagama Kauba laadimise kiiruseks minimaalselt 150 kuupmeetrit/tunnis SSINC tingimusel, et Kauba ettevedu autotranspordiga võimaldab katkematut laadimisprotsessi;
6. osutama võimalusel muid teenuseid Kliendi tellimuse alusel. Täiendavate teenuste osutamise tasus lepitakse eraldi kokku või lähtutakse sisseostetavate teenuste hindadest.
   1. Klient kohustub:
7. korraldama autotranspordiga Kauba õigeaegse laadimiskaile kohaleveo;
8. tasuma PAKKUJA poolt osutatud teenuste eest vastavalt Lepingu tingimustele;
9. kooskõlastama kirjalikult PAKKUJAGA laevade laadimise graafikud ning muudatustest teavitama PAKKUJAT vähemalt 24 tundi enne laeva laadimise algust;
10. vastutama kõikide nõutavate dokumentide ja lubade õigeaegse ning korrektse vormistamise eest vastavalt Eesti Vabariigis kehtivatele õigusaktidele ja Sadama eeskirjadele;
11. **Tasumise kord**

3.1 Klient tasub PAKKUJALE teostatud laadimisteenuste eest ühe kuupmeetri Kauba käitlemise kohta põhimõttel kai-laev või auto-laev 2,70 (kaks eurot ja seitsekümmend senti) EUR/m3, millele lisandub õigusaktidega ettenähtud käibemaks.

Juhul, kui Klient tellib PAKKUJALT ümarpuidu käitlemise põhimõttel laoplats-laev, tasub Klient teenuste eest 5,25 (viis eurot ja kakskümmend viis senti) EUR/m3, millele lisandub õigusaktidega ettenähtud käibemaks. Laoplats-laev hind sisaldab ümarpuidu autodelt mahalaadimist Sadama vahetus läheduses asuval PAKKUJA laoplatsil koos virnastamisega (0,90 EUR/m³), laeva laadimisel ümarpuidu laadimist laoplatsilt autodele ja vedu Sadama kaile (1,65 EUR/m³) ja laadimist laeva (2,70 EUR/ m³), millele lisandub õigusaktidega ettenähtud käibemaks.

Juhul, kui Klient tellib PAKKUJALT Sadama vahetus läheduses asuva laoplatsi rentimise, tasub Klient renti 0,50 (null eurot ja viiskümmend senti) EUR/m²/kuus, millele lisandub õigusaktidega ettenähtud käibemaks. Laoplatsi suurus ja rentimise periood kooskõlastatakse iga kord poolte vahel.

Juhul kui Klient tellib PAKKUJALT materjalikäitlusmasina kasutamise, tasub Klient renti 75,00 (seitsekümmend viis eurot ja null senti) EUR/tund ja frontaallaaduri kasutamise korral 55 (viiskümmend viis eurot ja null senti) EUR/tund, millele lisandub õigusaktidega ettenähtud käibemaks, sealjuures on minimaalne kogus 1 (üks) tund ja aeg hakkab lugema Kunda sadama väravast väljumise hetkest. Kui materjalikäitlusmasina või rataslaaduri rent toimub väljaspool Sadama territooriumi, lisandub masina transport 1770 EUR/kord ühe masina eest või 2900 EUR/kord kahe masina eest, millele lisandub õigusaktidega ettenähtud käibemaks.

Juhul kui Klient tellib PAKKUJALT kaupade kaalumise Kunda sadamas asuva autokaaluga, tasub Klient teenuse eest 0,10 (null eurot ja kümme senti) EUR/tonn, millele lisandub õigusaktidega ettenähtud käibemaks.

Juhul, kui Klient tellib PAKKUJALT ümarpuidu käitlemise põhimõttel laoplats-laev RMK-Malla laoplatsil, tasub Klient teenuste eest 5,25 (viis eurot ja kakskümmend viis senti) EUR/m3, millele lisandub õigusaktidega ettenähtud käibemaks. Hind sisaldab ümarpuidu laadimist RMK-Malla laoplatsilt autodele, vedu Sadama kaile ja laadimist laeva. Kui materjalikäitlusmasina rent toimub RMK-Malla laoplatsil, lisandub materjalikäitlusmasina transport Sadamast laoplatsile 1770 EUR/kord ühe masina eest või 2900 EUR/kord kahe masina eest. Eeltoodud hindadele lisandub õigusaktidega ettenähtud käibemaks.

Juhul, kui Klient tellib PAKKUJALT RMK-Malla laoplatsil ümarpuidu mahalaadimist autodelt koos virnastamisega lattu, tasub Klient teenuse eest 0,90 (null eurot ja üheksakümmend senti) EUR/m3, lisandub materjalikäitlusmasina transport 1770 EUR/kord ühe masina eest või 2900 EUR/kord kahe masina eest, millele lisandub õigusaktidega ettenähtud käibemaks.

3.2Teenusarve koostamise alusekson kaubadokumentides (*Cargo Manifest*) toodud Kauba kogused. PAKKUJA esitab Kliendile arve vaid elektrooniliselt. Arve esitamiseks tuleb kasutada elektrooniliste arvete esitamiseks mõeldud raamatupidamistarkvara või raamatupidamistarkvara E-arveldaja, mis asub ettevõtjaportaalis <https://www.rik.ee/et/e-arveldaja>

3.3Kõik PAKKUJA poolt esitatud arved kuuluvad tasumisele 14 (neljateistkümne) kalendripäeva jooksul alates arve väljastamise kuupäevast. Laeva lastimise lõpetamine fikseeritakse laeva töötlemiseks kulunud faktilise aja aruandes (*Statement of Facts*).

3.4 Juhul, kui Klient ei ole tasunud arvet maksetähtpäevaks on PAKKUJAL õigus nõuda ja Kliendil on kohustus tasuda viivitusintressi 0,1% tähtaegselt tasumata summalt igas viivitatud kalendripäevas. Tähtaja ületanud võlgnevuse korral on PAKKUJAL õigus osutada Kliendile teenuseid üksnes ettemaksu alusel.

1. **Vastutus ja vaidluste lahendamine**

4.1 Pooled hüvitavad teineteisele kõik kahjud, mis tulenevad Lepingu rikkumisest või mittenõuetekohasest täitmisest.

4.2 Pooled vabanevad vastutusest, kui Lepingu mittekohane täitmine on tingitud vääramatust jõust (nagu teatavate õigusaktide vastuvõtmine, streigid, loodusjõudude mõju jms.). Nimetatud asjaolude kestusel üle saja kaheksakümne (180) päeva ei ole Pooltel õigust nõuda tekitatud kahju hüvitamist ning mõlemal poolel on õigus Leping ühepoolselt lõpetada, teatades sellest koheselt kirjalikus vormis teisele poolele. Pool, kes soovib tugineda vääramatu jõu asjaolule, peab esitama teisele poolele vääramatu jõu olemasolu ja kestuse kohta Eesti Kaubandus-Tööstuskoja vastava õiendi.

4.3 Pooled lahendavad Lepingust tulenevad erimeelsused läbirääkimiste teel. Kokkuleppe mittesaavutamisel lahendatakse vaidlus Harju Maakohtus.

1. **Üldsätted**

5.1 Lepingu täitmisel juhinduvad Pooled Eesti Vabariigi õigusaktidest ja headest äritavadest, sh tavadest, mis kujunevad välja Poolte koostöö käigus

5.2 Pooled kohustuvad teineteist koheselt vastastikku kirjalikus vormis informeerima registriandmete muutustest, äriühingu ümberkujundamisest, jagunemisest või lõpetamisest, pankroti- või likvideerimismenetluse algatamisest. Kirjaliku vormiga on võrdsustatud digitaalselt allkirjastatud elektrooniline dokument. Viimane vorminõue on täidetud ka juhul, kui teade edastatakse e-kirja teel.

* 1. Poolte esindajad kinnitavad Lepingule allakirjutamisega, et nende volitused on kehtivad, neid ole tagasi kutsutud või nende volitusi muul viisil piiratud ning et neil on kõik õigused sõlmida vastaspoolega Leping selles toodud tingimustel. Samuti seda, et nad on Lepinguga tutvunud, nad on sellest aru saanud, see vastab nende tegelikule tahtele ning nad on nõus Lepingut täitma.

5.4 Leping ja selle lisad on konfidentsiaalsed ja kuuluvad avaldamisele kolmandatele (seadusega mitteõigustatud) isikutele üksnes Poolte eelneval kirjalikul nõusolekul.

5.5 Leping jõustub tingimusel, et PAKKUJA on saanud Kliendi poolt digitaalselt allkirjastatud Lepingu tagasi hiljemalt ühe (1) tööpäeva jooksul Lepingu digitaalsest allkirjastamisest PAKKUJA poolt. Leping kehtib kuni 31.01.2024. a.

**6. Poolte rekvisiidid**

Kunda Sadam AS Riigimetsa Majandamise Keskus

Registrikood 14466191 Registrikood 70004459

Uus-Sadama tee 2, Kunda linn Mõisa/3, Sagadi küla, Haljala vald,

Viru-Nigula vald 45403 Lääne-Viru maakond

44109 Lääne-Viru maakond

Tel 322 9955 Tel 676 7500

info@kundasadam.ee [rmk@rmk.ee](mailto:rmk@rmk.ee)

/allkirjastatud digitaalselt/ /allkirjastatud digitaalselt/

Daimar Truija Ulvar Kaubi

juhatuse liige puiduturustusosakonna juhataja